केरल: निपाह का कोई नया मामला नहीं, शैक्षिणिक संस्थाओं में कक्षाएं शुरू
कोझिकोड (केरल: केरल के कोझिकोड जिले में एक सप्ताह से भी अधिक समय तक निपाह वायरस के संक्रमण का कोई नया मामला सामने नहीं आने के बाद सोमवार से जिले के शिक्षण संस्थानों में नियमित कक्षाएं शुरू हो गईं।
जिले में निपाह वायरस के संक्रमण से दो लोगों की जान जा चुकी है। 16 सितंबर से इसका कोई नया मामला नहीं आया है।
जिले में सभी शिक्षण संस्थान 14 सितंबर से बंद थे और निपाह वायरस महामारी के कारण ऑनलाइन कक्षाएं आयोजित की जा रही थीं। राज्य में महामारी की घोषणा 12 सितंबर को की गई थी।
जिला प्रशासन ने छात्रों को अपने संबंधित शिक्षण संस्थान जाने के दौरान मास्क पहनने और सैनेटाइजर साथ रखने की सलाह दी है।
स्कूल प्रशासन ने कहा कि उन इलाकों में ऑनलाइन कक्षाएं जारी रहेंगी जो अब भी निषिद्ध क्षेत्र घोषित हैं।
कक्षाओं में बच्चों ने कहा कि उन्हें खुशी और राहत है कि स्थिति अब सुधर रही है और वे स्कूल जा रहे हैं।
अब तक कुल छह लोगों के वायरस से संक्रमित होने की पुष्टि हुई है और इनमें से दो की मौत हो चुकी है। इनमें से एक की मौत 30 अगस्त को हुई।
जिला कलेक्टर ए. गीता ने कहा कि 24 सितंबर तक उपचाराधीन लोगों की संख्या 915 थी लेकिन इनमें से कोई उच्च जोखिम श्रेणी का मरीज नहीं था। उन्होंने फेसबुक पर एक पोस्ट में कहा कि 377 नमूनों की जांच की गई है और 363 नमूनों के जांच परिणाम नकारात्मक आए हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva